Ασθένεια

[μικρογραφία|Η ασθενής κορασίδα ''(Den syge pige)''. Πίνακας του [Michael Ancher, 1882]]

Κάθε ζωντανός οργανισμός έχει συγκεκριμένα χαρακτηριστικά τα οποία διατηρεί, για παράδειγμα η θερμοκρασία του ανθρώπου διατηρείται στους 36,7 βαθμούς Κελσίου. Η διατήρηση των χαρακτηριστικών ενός ζωντανού οργανισμού ονομάζεται ***ομοιόσταση*** και είναι η φυσιολογική κατάσταση ενός οργανισμού. **Ασθένεια** είναι η διαταραχή αυτής της ομοιόστασης, δηλαδή η μη φυσιολογική κατάσταση. Οι ασθένειες μπορούν να αντιμετωπιστούν επιτυχώς, να προκαλέσουν μόνιμη βλάβη ή θάνατο.

Μια ασθένεια μπορεί να οφείλεται σε διάφορους παράγοντες. Η *μόλυνση* και η *[[λοίμωξη]]* οφείλονται σε *παθογόνους [[μικροοργανισμός|μικροοργανισμούς]]*, δηλαδή σε ιούς και μικρόβια. Άλλα αίτια είναι κληρονομικά (κληρονομικές ασθένειες), διανοητικής (ψυχολογικής) φύσεως, επιβλαβείς ουσίες, όπως οι τοξικές, υπάρχει περίπτωση η ασθένεια να είναι για κάποιο αυτοάνοσο νόσημα, ή  μπορεί ο ίδιος ο οργανισμός να μην μπορεί πλέον να αντεπεξέλθει. Ανάλογα με τη δυνατότητα αντιμετώπισης οι ασθένειες διακρίνονται σε ελαφριές, όπως ένα κρυολόγημα με βήχα και ελαφρύ πυρετό, μέτριες όπως η ανεμοβλογιά και σοβαρές όπως ο καρκίνος. Η ίδια ασθένεια μπορεί να επαναληφθεί.

## Παράγοντες

Παράγοντες στους οποίους μπορεί να οφείλεται μια ασθένεια:
* Παθογόνοι μικροοργανισμοί (ιοί, βακτήρια, πρωτόζωα, μύκητες)
* Γενετικές ανωμαλίες: Οφείλονται σε ανωμαλίες του DNA ή του RNA
* Περιβάλλον και τρόπος ζωής (κάπνισμα, κατανάλωση οινοπνευματωδών ποτών, ανθυγιεινή ατμόσφαιρα, κατανάλωση ακατάλληλων τροφίμων, ναρκωτικά)
* Τέλος, υπάρχουν οι ψυχολογικές διαταραχές δηλ. ψυχικές (ή πνευματικές) ασθένειες. Μερικές απο τις ψυχολογικές διαταραχές είναι το άγχος, η κατάθλιψη. Τα ποσοστά της κατάθλιψης εκτός απο την ηλικία των 25+ έχουν αυξηθεί και στην παιδική ηλικία, ακόμα και στην εφηβική. Η αιτία παραμένει ανεξήγητη αλλα πολλές φορές πίσω απο μία παροδική ή χρόνια εφηβική κατάθλιψη μπορεί να κρυβεται η δυσλειτουργία του ενδοκρινικού και νευρικού συστήματος. Παράδειγμα: Η διαταραχή του θυρεοειδή αδένα (υποθυρεοειδισμός).
* Κληρονομικές δυσλειτουργίες

Ο οργανισμός προσπαθεί να διατηρήσει την ομοιόστασή του ή να την επαναφέρει. Σε αυτήν την προσπάθεια εμφανίζει συνήθως διάφορα συμπτώματα. Τα συμπτώματα των ασθενειών μπορούν να αντιμετωπιστούν με φάρμακα ή με ειδικές ασκήσεις, οι μόνιμες βλάβες αντιμετωπίζονται με τεχνητά μέλη, ενώ σοβαρότερες καταστάσεις αντιμετωπίζονται με χειρουργική επέμβαση ή ραδιενέργεια.

Το ανοσοποιητικό σύστημα συμβάλλει ενάντια στους παθογόνους μικροοργανισμούς. Αρχικά, ο οργανισμός είναι ευάλωτος σε αυτές τις ασθένειες, αλλά το ανοσοποιητικό σύστημα έχει την ικανότητα να *θυμάται* την αντιμετώπιση προηγούμενων περιπτώσεων, ώστε να γίνεται αποτελεσματικότερο με το πέρασμα του χρόνου σε σημείο που ο οργανισμός να μην αντιληφθεί ότι ασθένησε.

## Νοσηρότητα
Η **νοσηρότητα** είναι μια παθολογική κατάσταση, αναπηρία ή κακή υγεία λόγω οποιασδήποτε αιτίας. Ο όρος μπορεί να χρησιμοποιηθεί για να αναφερθεί κανείς στην ύπαρξη οποιασδήποτε μορφής ασθένειας ή στον βαθμό που η κατάσταση της υγείας επηρεάζει τον ασθενή. Για τους σοβαρά ασθενείς, όπως αυτούς που νοσηλεύονται σε ΜΕΘ, το επίπεδο νοσηρότητας μετράται συχνά με δείκτες αξιολόγησης. Η συννοσηρότητα είναι η ταυτόχρονη παρουσία δύο ή περισσοτέρων ιατρικών καταστάσεων, όπως η σχιζοφρένεια και η κατάχρηση ουσιών.

## Επιδημιολογία
Στην επιδημιολογία και στην αναλογιστική επιστήμη, ο όρος «ποσοστό νοσηρότητας» ή «ρυθμός νοσηρότητας» μπορεί να αναφέρεται σε συγκεκριμένους δείκτες νοσηρότητας όπως η **[[Επίπτωση (επιδημιολογία)|επίπτωση]]** ή ο **[[επιπολασμός]]** μιας ασθένειας. Αυτοί οι δείκτες νοσηρότητας αντιπαραβάλλονται με τη **[[θνησιμότητα]]**, η οποία είναι το ποσοστό των ανθρώπων που πεθαίνουν ανά μονάδα χρόνου. Οι δείκτες νοσηρότητας χρησιμοποιούνται σε αναλογιστικά επαγγέλματα, όπως η ασφάλιση υγείας, η ασφάλιση ζωής και η ασφάλιση μακροχρόνιας περίθαλψης, για τον προσδιορισμό των σωστών ασφαλίστρων που χρεώνουν στους πελάτες. Οι δείκτες νοσηρότητας βοηθούν τους ασφαλιστές να προβλέψουν την πιθανότητα που έχει ένας ασφαλισμένος να συμβληθεί ή να αναπτύξει οποιοδήποτε αριθμό συγκεκριμένων ασθενειών.

## Παραπομπές


## Εξωτερικοί σύνδεσμοι
* Παγκόσμια στατιστικά στοιχεία


Κατηγορία:Δημογραφία
Κατηγορία:Επιδημιολογία
Κατηγορία:Ιατρική ορολογία
Κατηγορία:Αναλογιστική επιστήμη